Pokyny pre prispievateľov recenzovaného vedeckého časopisu *o dieťati, jazyku, literatúre*

Odborný článok

názOv pRíspEvku (14b., tučné)

**Názov príspevku v anglickom jazyku**

# Meno priezvisko – Meno priezvisko

1 Názov bloku textu

1.1 Názov bloku textu viacúrovňovej štruktúry

Odborné články je možné písať v slovenskom, českom alebo anglickom jazyku. Odporúčaný rozsah odborného článku je 7 – 10 normostrán (vrátane tabuliek, obrázkov, grafov, zoznamu literatúry a kontaktnej adresy autora/autorov).

Použite prosím nastavený vzhľad stránky: všetky okraje veľkosti 2,5 cm, hlavička a päta 1,25 cm, typ písma Times New Roman, veľkosť písma 12 b. (text) okrem nadpisu, riadkovanie 1,5 bez medzery pred odsekom prípadne za odsekom, odsadenie prvého riadku v odseku o 1,25 cm (štandardné odsadenie). Stránky nečíslujte. Odporúčame využiť všetky preddefinované štýly, ktoré sú súčasťou tejto šablóny. Pri „kliknutí“ myšou na ľubovoľné miesto textu sa vám na paneli nástrojov zobrazí príslušný štýl.

Pre zvýraznenie vybraných častí textu využite *kurzívu*. Napr. pri zvýraznení dôležitých slov štúdie:

* Implicitné znalosti sa vymedzujú ako *vnútorné neuvedomované znalosti*, explicitné znalosti ako *vonkajšie uvedomované znalosti*.

Kurzívu využívajte aj pri citovaní. Citát vyznačte úvodzovkami. Úvodzovky sú taktiež kurzívou. Napr.:

* Hlavným cieľom produkčného slohu je *„vypestovanie schopnosti vytvárať kultivovaný jazykový prejav adekvátny funkcii a komunikačnej situácii”* (Čechová, 1998, s. 17).

Kurzívu používajte aj pri uvádzaní celého názvu publikácie v hlavnom texte:

* Slovo *cesta* má podle *Slovníku spisovné češtiny pro školu a veřejnost* (1978, s. 51) základní význam: *„(užší) pruh země upravený pro chůzi n. jízdu“*.

Kurzívou označte tiež výrazy prebraté z iných jazykov, napr.:

* Na tento účel sa ukázala ako nádejná metóda párového písania (v angl. *paired writing*), písanie vo dvojici.

Kurzívu používajte aj pri uvádzaní celého názvu projektu v hlavnom texte alebo v poznámke:

* Nutnosť venovať sa skúmaniu druhu a štruktúry jazykových znalostí dieťaťa vyplynula, okrem iného, z potrieb riešenia grantového projektu *Encyklopédia jazyka pre deti* (projekt KEGA č. 023PU-4/2012).

Odkazy na použitú literatúru zaznamenávajte priamo v texte alebo v zátvorkách v tvaroch:

* Stanislavová (1998, s. 54) alebo (Stanislavová, 1998, s. 55 – 60) – ak chcete odkázať priamo na konkrétnu stranu (strany) publikácie;
* Liptáková & Cibáková (2013) alebo (Liptáková & Cibáková, 2013) – ak v texte odkazujete na publikáciu autorskej dvojice;
* Klimovič, Kresila, & Liptáková (2017) alebo (Klimovič, Kresila, & Liptáková, 2017) – ak v texte odkazujete na publikáciu autorskej trojice;
* Hájková et al. (2014) alebo (Hájková et al., 2014) – ak v texte odkazujete na kolektívnu publikáciu;
* (Pupala, 2001; Turek, 2008; Tomengová, 2012) – ak v texte na jednom mieste odkazujete na viacero publikácií;
* (Fuster, 2008; podľa Bobáková, Kovalčíková, & Ropovik, 2015) – ak v texte uvádzate citáciu publikácie zo sekundárneho zdroja.

V prípade, že použijete odkazy na webové stránky, overte, prosím, ich aktívnosť. Hypertextové odkazy uvádzajte v poznámke pod čiarou.

Tabuľky, grafy a obrázky

Ak je súčasťou textu tabuľka, graf alebo obrázok, uveďte v texte odkaz

SEM VLOŽIŤ TABUĽKU/GRAF/OBRÁZOK č. X

a očíslované tabuľky a grafy pripravte v osobitných dokumentoch Microsoft Office (Word, Excel), obrázky vo formáte .jpeg, .tiff alebo .bmp, každý z nich samostatne. Názov uveďte priamo v texte nad tabuľkou/grafom/obrázkom vo formáte:

**Tab./Graf/Obr. 1: Názov (Times New Roman, 10b, tučné, medzera 6pt pred, 6pt za)**

V prípade, že chcete uviesť podporu grantového projektu, zaraďte poznámku za text príspevku:

**Poznámka:** Príspevok je čiastkovým výstupom grantového projektu VEGA/KEGA/APVV/iné č. 0000 *názov projektu*.

**Literatúra**

V zozname literatúry autor uvádza iba tie zdroje, na ktoré v texte odkazuje. Zoznam literatúry je usporiadaný abecedne podľa priezviska autora zdroja. V prípade viacerých zdrojov od rovnakého autora sa zoradia tieto zdroje chronologicky, v prípade kombinácie individuálneho a kolektívneho autorstva u rovnakého autora sú prvé uvedené jeho individuálne publikované zdroje. Viaceré položky od jedného autora publikované v jednom roku sa identifikujú doplňujúcimi malými písmenami pri roku, napr. 2000a, 2000b, 2000c. Ak má zdrojový dokument jedného editora, uvádza sa skratka „ed.“; ak má zdrojový dokument viacerých editorov, uvádza sa skratka „eds.“. Informácia o vydaní sa povinne uvádza len v prípade, že ide o druhé a ďalšie vydanie.

V bibliografickom údaji používajte kurzívu na označenie názvu titulu, z ktorého čerpáte. V údaji o knižnej publikácii kurzívou označte názov publikácie, v údaji o periodiku alebo zborníku kurzívou označte príslušný názov, nie nadpis štúdie či odborného článku.

V prípade, že autor v texte odkazuje na pramennú literatúru (najčastejšie sú to napr. interpretované umelecké diela), zoznam prameňov uvedie pred zoznamom použitej literatúry samostatne a označí ho názvom Pramene.

Uveďte prosím zoznam všetkých bibliografických odkazov spomenutých v texte v abecednom poradí; písmo Times New Roman, veľkosť 10, riadkovanie jednoduché, medzera za bibliografickým údajom 6pt., zarovnať podľa okrajov.

**Ukážky bibliografických odkazov:**

**knižné publikácie**

Průcha, J. (2011). *Dětská řeč a komunikace. Poznatky vývojové psycholingvistiky*. Grada Publishing.

Lakoff, G., & Johnson, M. (2002). *Metafory, kterými žijeme*. Host.

Furdík, J. (2004). *Slovenská slovotvorba (Teória, opis, cvičenia)*. M. Ološtiak (Ed.). Náuka.

Alvermann, D. E., Unrau, N. J., & Ruddell, R. B. (Eds.) (2013). *Theoretical Models and Processes of Reading* (6th ed.). International Reading Association.

Liptáková, Ľ., & Klimovič, M. (Eds.) (2014). *Encyklopédia jazyka pre deti*. Prešovská univerzita v Prešove, Pedagogická fakulta.

Liptáková, Ľ. et al. (2015). *Integrovaná didaktika slovenského jazyka a literatúry pre primárne vzdelávanie*. (2., doplnené a prepracované vydanie). Prešovská univerzita v Prešove, Pedagogická fakulta.

Slančová, D. (2008). *Štúdie o detskej reči*. Acta Facultatis Philosophicae Universitatis Prešoviensis 193/275. Jazykovedný zborník 23. Prešovská univerzita, Filozofická fakulta.

Brooks, P. J., & Kempe V. (Eds.) (2014). *Encyclopedia of Language Development*. SAGE Publications, Inc.

Rusňák, R. (2008). *Moderná rozprávka a jej detská recepcia*. Prešovská univerzita v Prešove. <http://www.pulib.sk/web/kniznica/elpub/dokument/Rusnak1>

**článok (kapitola) v knižnej publikácii**

Vužňáková, K. (2014). Deminutívnosť v jazyku a reči hovoriacich. In J. Kesselová, M. Imrichová, & M. Ološtiak (Eds.), *Registre jazyka a jazykovedy (I). Na počesť Daniely Slančovej* (s. 227–236). Filozofická fakulta Prešovskej univerzity v Prešove.

McVee, M. B., Dunsmore, K., & Gavelek, J. R. (2013). Schema Theory Revisited. In D. E. Alvermann, N. J. Unrau, & R. B. Ruddell (Eds.), *Theoretical Models and Processes of Reading* (6th ed.) (pp. 489–524). International Reading Association.

**článok v časopise**

Hoffmannová, J. (1996). Analýza diskurzu (ve světle nových publikací). *Slovo a slovesnost, 57*(2), 109–115.

Ferjenčík, J., Bobáková, M., Kovalčíková, I., Ropovik, I., & Slavkovská, M. (2014). Proces a vybrané výsledky slovenskej adaptácie Delis-Kaplanovej systému exekutívnych funkcií D-KEFS. *Československá psychologie: časopis pro psychologickou teorii a praxi, 58*(6), 543–558.

Cain, K., Oakhill, J., & Bryant, P. (2004). Children´s Reading Comprehension Ability: Concurrent Prediction by Working Memory, Verbal Ability, and Component Skills. *Journal of Educational Psychology,* *96*(1), 31–42.

**Resumé**

Zhrnutie základných myšlienok odborného článku v slovenskom/českom jazyku v rozsahu 500 – 600 znakov bez medzier. (Štýl Základný text)

**Resumé**

Zhrnutie základných myšlienok odborného článku v anglickom jazyku (v prípade anglického textu odborného článku v slovenskom jazyku) v rozsahu 500 – 600 znakov bez medzier. (Štýl Základný text)

**Kontakt**

**Akademický titul, meno a priezvisko, vedecká hodnosť**

Pracovisko (univerzita, fakulta)

Pracovisko (katedra, kabinet, ústav)

Adresa pracoviska, štát (v prípade zahraničných prispievateľov)

E-mail